b"\n_START_ARTICLE_\nVikedal Roots Music Festival\n_START_PARAGRAPH_\nVikedal Roots Music Festival er en \xc3\xa5rlig musikkfestival som arrangeres i Vikedal i Vindafjord i Rogaland. Festivalen arrangeres over fire dager i juli m\xc3\xa5ned og programmet best\xc3\xa5r normalt av 25-30 konserter, hovedsakelig innen rootsmusikk. Festivalen ble arrangert f\xc3\xb8rste gang i 1999 av Sten Olav Helgeland. Konsertene ble tidligere holdt i et eget festival, i Vikedal b\xc3\xa5thavn og i Vikedal kirke. Siden 2015 har hovedscenen og festivalteltet st\xc3\xa5tt i Vikedal b\xc3\xa5thavn. I 2009 hadde festivalen 10.500 publikummere, som er det h\xc3\xb8yeste publikumsantallet gjennom festivalens historie._NEWLINE_Forl\xc3\xb8perne til Vikedal Roots Music Festival var Norwegian International Roots Weekend, arrangert i \xc3\xa5rene 1992\xe2\x80\x931996 og Haugesund Roots Music Festival, arrangert i \xc3\xa5rene 1997\xe2\x80\x931998._NEWLINE_Blant artister som har opptr\xc3\xa5dt er Jethro Tull, The Wombats, The Dubliners, Sin\xc3\xa9ad O'Connor, DumDum Boys, Kaizers Orchestra, The Waterboys, Vamp, Joan Armatrading, Marit Larsen, Odd Nordstoga og Madrugada. Festivalen st\xc3\xb8ttes av Norsk kulturr\xc3\xa5d."